Në orët e para të mëngjesit ka ndodhur një shpërthim me lëndë plasëse në Bulevardin Zogu i Parë, Tiranë. Sipas informacionit paraprak policor, shpërthimi, i cili ka shkaktuar dëme materiale, ka ndodhur në afërsi të lokalit të një personi të identifikuar me inicialet P.F. Nuk dihet ende nëse ky sulm ka lidhje të drejtpërdrejtë me të, por policia po punon për identifikimin dhe kapjen e autorit.
Njoftimi i policisë:
Më datë 01.12.2019, rreth orës 03:40, në Bulevardin Zog i Parë, në afërsi të lokalit me pronësi të shtetasit P.F, ka shpërthyer një sasi e vogël lënde e dyshuar plasëse, ku në momentin e shpërthimit nuk ka pasur pasoja në njerëz por veç dëme materiale. Grupi hetimor po vijon punën për zbardhjen e rrethaneve të ngjarjes, identifikimin dhe kapjen e autorit.